cyanic-selkie/wikianc huggingface dataset:
San Gimignano
Kultura
Tea with Mussolini, dramm tal-1999 dwar il-karba tan-nisa Ingliżi u Amerikani espatrijati fl-Italja matul it-Tieni Gwerra Dinjija, inġibed parzjalment f'San Gimignano. L-affreski li n-nisa jsalvaw mill-qerda matul l-irtirar tal-Armata Ġermaniża jinsabu fid-Duomo, il-knisja prinċipali tar-raħal. Il-ġrajja ta' dan l-episodju, fil-biċċa l-kbira tiegħu, hija fittizja, peress li għalkemm hemm rapporti ta' tpattija maħsuba kontra r-raħal, ma teżisti l-ebda evidenza ta' pjan biex il-knejjes jinqerdu. Madankollu, ir-referenza għar-riskju ta' qerda kulturali hija storika, peress li l-Alleati bbumbardjaw iż-żona għal għaxart ijiem sħaħ.
Franco Zeffirelli uża lil San Gimignano taparsi r-raħal ta' Assisi fil-film tiegħu tal-1972 dwar San Franġisk t'Assisi Fratello Sole, Sorella Luna. Il-biċċa l-kbira tax-xeni ta' Assisi fil-film fil-fatt inġibdu f'San Gimignano.
Fir-rumanz The Broker ta' John Grisham, Joel Backman jieħu lit-tieni mara tiegħu minn tlieta lejn l-Italja għal vaganza biex jikkonvinċiha ma tiddivorzjahx. Huma jikru monasteru tas-seklu 14 ħdejn San Gimignano għal xahar.
Il-litografija tal-1923 ta' M. C. Escher, San Gimignano, turi t-torrijiet famużi.
Verżjoni tas-seklu 15 tar-raħal tidher fil-logħba elettronika tal-2009 Assassin's Creed II.
Gvern muniċipali
San Gimignano jitmexxa mis-sindku megħjun minn korp leġiżlattiv, il-consiglio comunale, u korp eżekuttiv, il-giunta comunale. Mill-1995, is-sindku u l-membri tal-consiglio comunale jiġu eletti direttament flimkien miċ-ċittadini residenti, filwaqt li mill-1945 sal-1995, is-sindku kien jintgħażel mill-korp leġiżlattiv. Il-President tal-giunta comunale huwa s-sindku, li jaħtar membri oħra bħala kunsilliera lokali msejħa assessori. Is-sede tal-uffiċċji tal-comune hija l-Palazzo Comunale li xi kultant jissejjaħ ukoll municipio.
Mill-1995, is-sindku ta' San Gimignano jiġi elett direttament miċ-ċittadini, oriġinarjament kull erba' snin, u iktar 'il quddiem kull ħames snin. Is-sindku attwali huwa Andrea Marrucci (PD), li ġie elett fis-26 ta' Mejju 2019 b'70.3 % tal-voti mixħuta.
Premier League Malti 1951–52
Statistika tal-Premier League Malti fl-istaġun 1951–52. Il-kampjonat kien imwettaq fi 8 timijiet, u Floriana kienu rebbieħa tal-kampjonat.
Toratau
Toratau (Bashkir: Торатау — “muntanja fortizza") - wieħed mill-erba' shihans, li jinsabu fid-Distrett ta' Ishimbaysky, fuq il-fruntiera mal-belt Sterlitamak. Il-bqija tas-sikka, il-massif tas-sikka tal-Permjan Lower (Latej Paleożojku), iffurmata minn aktar minn 230 miljun sena ilu fil-baħar tropikali.
Dan huwa monument naturali li jista’ jinqered mil-kumpaniji tas-soda Bashkir u l-awtoritajiet Russi.
Karatteristika fiżjografika
Tul -1 km, wisa' 850 m, għoli - 'il fuq mix-Xmara Belaya - 220 m, 'il fuq mil-livell tal-ħamrija - 200 m, l-għoli assolut 'il fuq mil-livell tal-baħar - 338 m.
Għandha forma konika. Għoljiet - 20-30 gradi, iżda ma jiffurmawx kisi tal-blat. Il-parti ta’ isfel hija mgħottija biż-żrar. Fil-bażi tal-inklinazzjoni tat-tramuntana tal- muntanja hemm nixxijiet, inkluż wieħed b'ilma sulfuruż.
Taħt Yuraktau tinstab l-għadira Moksha.
Robert Schumann
Robert Schumann (Zwickau f'Sassonja, 8 ta' Ġunju 1810 - 29 ta' Lulju 1856) kien kompożitur Ġermaniż famuż. Għex fiż-żmien imsejjaħ il-Perjodu Romantiku. Kellu jabbanduna l-pjan li jsir pjanista minħabba li weġġa' jdejh. Kien jippubblika magażin mużikali u kiteb ħafna artikli dwar il-mużika li kienet għadha kemm ġiet komposta. Il-mużika tiegħu hija tipika tal-mużika Romantika: hija mimlija emozzjoni, il-biċċiet spiss ikollhom titoli li jiddeskrivu l-affarijiet, u ħafna drabi huma ispirati mil-letteratura. Kiteb ħafna mużika għall-pjanu. Ftit minn din il-mużika hija diffiċli biex tindaqq, iżda biċċiet oħra huma pjuttost faċli. Ħafna tfal jitgħallmu jdoqqu xi wħud mill-biċċiet fl-Album għaż-Żagħżagħ  tiegħu. Il-kanzunetti tiegħu (Lieder) huma fost l-aqwa li qatt inkitbu. Huwa kiteb ukoll xogħlijiet akbar bħal sinfoniji u kunċerti u musica da camera. Kultant ħassu kuntent ħafna imma f'ħinijiet oħra kien depress ħafna. Dawn il-bidliet fil-burdata jistgħu jinstemgħu f'ħafna mill-mużika tiegħu.
Ħajja
Robert Schumann kien il-ħames u l-iżgħar tifel ta’ bejjiegħ tal-kotba u pubblikatur. Meta kien tifel kien iħobb jaqra l-kotba fil-ħanut ta’ missieru. Huwa beda jikkomponi meta kellu seba' snin. Fl-iskola kien estremament tajjeb fil-mużika u l-letteratura. Huwa għadda mill-eżami tat-tluq mill-iskola b'marki għoljin ħafna. Il-familja tiegħu riditu jsir avukat, u għalhekk mar Leipzig biex jistudja l-liġi iżda kważi qatt ma attenda l-lezjonijiet. Huwa kien ferm iktar interessat fil-mużika u l-letteratura, iżda wkoll fin-nisa u fix-xorb. Tgħallem il-pjanu taħt il-pjanista Friedrich Wieck. Wieck kellu tifla ta’ 9 snin jisimha Clara. Ħafna snin wara, saret martu. Clara kienet pjanista brillanti. Missierha ħadha fuq tour ta' kunċerti għax kienet prodiġju.
Schumann beda jikkomponi xogħlijiet qsar għall-pjanu u xi kanzunetti. Huwa kien iħobb il-mużika ta' Schubert u meta sema' li Schubert kien miet beka l-lejl kollu. Ħafna drabi kien jipprattika l-pjanu għal seba’ sigħat kuljum. Madankollu, beda jkollu problemi b'subgħajh. Kienu sikwit jgħidu li weġġa' jdejh għax għamel xi sforzi biex itawwal subgħajh, imma issa jaħsbu li kien aktar probabbli minħabba avvelenament bil-merkurju minħabba li t-tobba kienu użaw il-merkurju biex jippruvaw ifejquh mis-sifilide. Hi x’inhi r-raġuni, ma setax ikompli bħala pjanista u għadda l-bqija ta’ ħajtu jikkomponi u jikteb dwar il-mużika. Ħafna mill-artikli tiegħu dehru fil-ġurnal imsejjaħ Neue Zeitschrift für Musik (Ġurnal Ġdid għall-Mużika) li huwa stess kien beda.
Fl-1834 tgħarras lil tfajla ta' sittax-il sena msejħa Ernestine, iżda mbagħad Schumann xolja l-għarusija għax kien iħobb lil Clara Wieck. Il-ġenituri ta' Clara assolutament ma riduhiex tiżżewġu. Missierha għamel kulma seta’ biex iwaqqaf iż-żwieġ. Forsi beda jinduna li Schumann kellu s-sifilide u li kien jisker spiss. Fl-aħħar, wara ħafna argumenti, kawżi l-qorti u laqgħat sigrieti bejn Robert u Clara, huma żżewġu fl-1840.
Schumann sofra minn depressjoni manijakali. Meta kien depress bilkemm kiteb xejn, imma fl-1840 kien kuntent u kiteb ħafna kanzunetti kif ukoll mużika orkestrali. Fl-1841 kiteb erba' sinfoniji. Fl-1842 marru fuq tour ta' kunċert flimkien, iżda Schumann sabha diffiċli minħabba li Clara kienet iktar famuża minnu. Huwa rritorna waħdu Leipzig biex jaħdem fuq il-pubblikazzjoniijiet tiegħu. Huwa reġa' ħassu depress f'dak iż-żmien u xorob ħafna birra u xampanja. Reġa' kien kuntent meta Clara marret lura, u kkompona ftit musica da camera. Fl-1844 daru ir-Russja u lagħbu mat-Tsar. Sa Awwissu kellu kriżi nervuża totali u beda ma jiflaħx jisma' l-mużika tiegħu stess. Huwa ħa ftit taż-żmien biex jirkupra.
Dak iż-żmien kien sar kapaċi jikteb kull tip ta' mużika. Huwa kiteb mużika għad-dramm famuż Faust ta' Goethe. Huwa kiteb opra waħda, Genoveva, fl-1849. Il-fama tiegħu nfirxet bil-mod. Għal ħafna snin Dresden u Leipzig kienu l-uniċi bliet fejn kien famuż. Fl-1850 sar direttur mużikali f'Düsseldorf. Fl-1853 iltaqa' ma' Brahms. Brahms sar ħabib kbir tal-familja Schumann. Schumann ippubblika artiklu fin-Neue Zeitschrift für Musik bit-titlu Neue Bahnen (Toroq Ġodda) li fih qal li Brahms (dak iż-żmien kellu 20 sena) kien se jkun kompożitur kbir ħafna.
Schumann kien spiss jaħseb li jipprova joqtol ru]u b'idejh. Fis-27 ta' Frar 1854 intefa’ fix-xmara Renu. Huwa ġie salvat minn xi dgħajjes, imma meta tellgħuh mix-xmara donnu ken iġennen. Huwa ttieħed f'ażil mentali fejn qatta' l-aħħar sentejn ta' ħajtu. Miet fid-29 ta' Lulju 1856.
Il-mużika ta' Schumann
Il-mużika għall-pjanu ta' Schumann hija magħrufa ħafna. Għalkemm kellu jabbanduna l-karriera tiegħu bħala pjanista martu Clara kirnet iddoqq ix-xogħlijiet tiegħu u għenet biexisiru famużi. Ħafna mix-xogħlijiet tal-pjanu tiegħu huma kollezzjonijiet ta’ biċċiet qosra, kull waħda b’titolu pereżempju Papillons (Friefet),  Davidsbündlertänze, Carnaval. Schumann kien qiegħed jaħseb fiċ-ċelebrazzjonijiet tal-karnival meta kiteb dawn il-biċċiet. Id-Davidsbündler kien grupp ta' nies li Schumann kien parti minnu u li ma kinux jħobbu l-"Filistini" (nies li ma kinux iħobbu l-mużika sabiħa, imsemmijin għall-Filistini tal-Bibbja) Fil-"Carnaval", iż-żewġ naħat tal-personalità huma rrappreżentati minn Florestan u Eusebius. Id-depressjoni manijakali ta' Schumann (il-burdati ferħana u traġiċi li kellu) jinstemgħu maġenb xulxin fil-mużika tiegħu. Xogħlijiet oħra tal-pjanu jinkludu, Kreisleriana, Album għaż-Żagħżagħ li għandu xi biċċiet pjuttost faċli bħal Il-Marċ tas-Suldati u l-popolari Xeni mit-Tfulija bil-biċċa famuża tagħha Träumerei (Ħolm). Hemm ukoll xogħlijiet itwal għall-pjanu: 3 sonati, Toccata u Phantasie.
Il-musica da camera tiegħu tinkludi kwartett għall-arki u kwintett għall-pjanu famuż.
Schumann kien wieħed mill-kompożituri l-kbar ta' Lieder (kanzunetti Ġermaniżi). Huwa għażel il-poeżiji minn poeti Ġermaniżi famużi u għamilhom mużika b'modi immaġinattivi ħafna. Il-pjanu għandu akkumpanjamenti interessanti ħafna li jgħinu biex joħorġu t-tifsira tal-kliem. Huwa kiteb ċiklu ta' kanzunetti msejjaħ Dichterliebe (Imħabba ta' Poeta) li huwa arranġament ta' xi poeżiji ta' Heinrich Heine. Ċiklu ieħor tal-kanzunetti jissejjaħ Frauenliebe und leben (L-Imħabba tal-Mara u l-Ħajja ) fuq test ta' Adalbert von Chamisso.
Għalkemm iż-żagħżugħ Schumann deherli kien jippreferi jikteb biċċiet qosra, huwa sar iktar interessat f'xogħlijiet twal wara li ltaqa' ma' Mendelssohn. Kien ispirat ukoll biex jikteb sinfoniji wara li skopra s-Sinfonija Nru 9 ta' Schubert li ħadd ma għadu kien jaf li Schubert kien kiteb. Huwa sabha f’kaxxa fi Vjenna fid-dar ta’ ħu Schubert. Schumann kiteb erba' sinfoniji. Waħda mill-aqwa tiegħu hija t-Tielet li spiss tissejjaħ is-Sinfonija Rheinische (għax-xmara Renu) (Op 97). Ir-Raba’ fir-Re Minuri (Op120) hija wkoll xogħol mill-aqwa. Billi juża biss ftit ideat mużikali huwa jiżviluppahom f'ħafna modi u jikteb xogħol twil b'erba' movimenti. Il-kunċert għall-pjanu tiegħu huwa popolari ħafna. Indaqqet għall-ewwel darba minn Clara Schumann mal-Leipzig Gewandhaus Orchestra fil-kunċert tal-ewwel jum tas-sena tal-1846.
Wara l-mewt ta’ Schumann, Clara ddedikat ruħha biex iddoqq il-mużika ta’ żewġha u tgħin biex issir magħrufa. Editjat ukollħafna xogħlijiet ta' Schumann għall-pubblikatur Breitkopf und Härtel.
Ginea
Il-Guinea hija nazzjon fl-Afrika. Il-belt kapitali hi Conakry.
Ir-Repubblika tal-Ginea (bil-Franċiż: République de Guinée),10 spiss imsejħa Guinea-Conakry biex tiddistingwiha minn żewġ pajjiżi Afrikani oħra, il-ġirien tagħha l-Ginea Bissaw u l-Ginea Ekwatorjali, hija pajjiż fl-Afrika tal-Punent,11 li qabel kienet magħrufa bħala Ginea Franċiża.12 Tmiss mal-Ginea Bissaw u s-Senegal fit-tramuntana, mal-Mali fit-tramuntana u l-lvant, il-Kosta tal-Avorju fil-lvant, il-Liberja u s-Sierra Leone fin-nofsinhar, u l-Oċean Atlantiku lejn il-punent.
Il-Ginea huwa pajjiż għani ħafna f'minerali, inklużi boksajt, djamanti, deheb u aluminju. L-ekonomija tagħha tiddependi fuq l-agrikoltura u l-estrazzjoni tal-minerali.13 Il-Ginea hija pajjiż sottożviluppat li għandha parti sinifikanti tal-popolazzjoni tagħha (aktar minn 60%) taħt il-linja tal-faqar. Il-Franċiż huwa l-lingwa uffiċjali tal-Ginea u hija l-lingwa l-aktar użata fl-iskejjel, fl-amministrazzjoni, fil-midja u fil-forzi tas-sigurtà. Anke hekk, kull wieħed mill-erbgħa u għoxrin tribù tal-Guinea għandu l-lingwa tiegħu.
Il-Ginea hija waħda mill-pajjiżi meqruda mill-epidemija tal-Ebola tal-2014 flimkien mal-Liberja u Sierra Leone, li fil-pajjiżi tagħhom mietu b'kollox aktar minn 4,500 persuna.
Stat Membru tal-Unjoni Afrikana (sospiż); Motto: Travail - Justice - Solidarité (bil-Franċiż: "Xogħol - Ġustizzja - Solidarjetà"); Innu: Liberté (Franċiż: "Libertà") Kapitali: Konakry 2​3​9°30′33″N 13°42′44″; L-aktar Belt Popolata: Conakry; Lingwa Uffiċjali: Franċiż, Mitkellma: Lingwi Fula, Susu u Maninka; Ġentili: Guinean, -na; Forma ta' Gvern: Repubblika presidenzjali unitarja taħt ġunta militari proviżorja; President (aġent): Mamady Doumbouya; Prim Ministru: Mohamed Béavogui; Korp Leġiżlattiv: Assemblea Nazzjonali tal-Ginea; Indipendenza minn Franza-2 ta’ Ottubru 1958; Wiċċ (Pożizzjoni 77) 245 8575 km²; Ilma (%) 0.02%; Fruntieri: 3399 km; Kosta 320 km; L-Ogħla Punt: Mount Nimba; Popolazzjoni totali: (74 pożizzjoni) Stima (2022) 13 269 0005​ ab., Densità (est.) 545​ ab./km²; PGD ​​(PPP) (149 Pożizzjoni) (2016) US$ 16,214 miljun, Per capita US$ 1,394; HDI (2021) Tnaqqis 0.4656​ (182nd) ​​​​– Baxx; Munita: Franc tal-Ginea (GNF); Żona tal-Ħin GMT; Kodiċi ISO: 324 / GIN / GN; Dominju tal-Internet: .gn; Prefiss tat-Telefon: +224, Prefiss tar-Radju: 3XA-3XZ; Kodiċi IOC: GUI; Sħubija: NU, 7​ UA,​ ECOWAS
Etimoloġija
L-oriġini eżatta tal-isem Guinea mhix magħrufa. Huwa magħruf li l-kelma "guinea" ġejja mill-Portugiż Guiné, li nħolqot f'nofs is-seklu 15 biex jirreferi għar-reġjun abitat mill-guineus, terminu ġeneriku użat biex jirreferi għall-popli Afrikani li għexu fin-nofsinhar tax-Xmara Senegal. (b'paragun mal-Berbers Sanhaya, li għexu fit-tramuntana, li kienu jissejħu "Moors"). Gomes Eanes de Zurara uża l-isem "Guinea" b'mod estensiv fil-kronaki tiegħu tal-1453, u fl-1483 ir-Re Ġwanni II tal-Portugall ħa t-titlu ta' Senhor da Guiné (Mulej tal-Guinea). Huwa maħsub li l-Portugiżi ħadu l-isem Guineus mill-Berber Ghinawen (spiss Arabizzat bħala Guinauha jew Genewah), li jfisser "il-poplu maħruq". Bl-istess mod, it-terminu Berber "aginaw" jew "Akal n-Iguinawen" ifisser "iswed" jew “art tas-suwed”. Xi drabi tissejjaħ ukoll Guinea-Conakry, biex tiddistingwiha mill-ġirien tagħha l-Ginea-Bissaw u l-Ginea Ekwatorjali.
Fil-lingwa Sousou, il-lingwa mitkellma mill-grupp etniku tal-istess isem (wieħed mill-aktar importanti storikament stabbiliti fuq il-kosta Atlantika tal-Ginea-Conakry u Sierra Leone), il-kelma guine tfisser mara. Huwa probabbli ħafna li l-oriġini tal-isem tal-pajjiż hija marbuta ma 'dan l-għerq.
Storja
Ħafna imperi żdiedu u waqgħu f'parti minn dik li llum hija l-Ginea. Fosthom, l-Imperu Mali maħluq minn Sundiata Keïta, li għeleb lir-re tas-Sosso, Soumaoro Kanté fil-battalja ta’ Kirina fl-1235, li spiċċat l-Imperu Sosso.
L-Imperu Mali kien jinkludi partijiet miż-żona tat-Tramuntana tal-Guinea. L-organizzazzjoni politika tal-imperu kienet flessibbli ħafna, u ppermettiet l-eżistenza ta 'provinċji, renji dipendenti, u renji periferali li rrikonoxxew il-mansa ta' Mali bħala l-imperatur tagħhom. L-aktar famuż kien Kanku Musa I, li għamel pellegrinaġġ famuż lejn il-Mekka fl-1324. Fi triqtu, akkumpanjat minn eluf ta' kompatrijotti u dinjitarji, għadda mill-Kajr, fejn intwera l-magnitudità tiegħu hekk kif il-valur tad-deheb iddeprezzat għas-snin, li Musa kien ġab f'artijiet Eġizzjani fi kwantitajiet kbar. L-Imperu Mali ra l-aqwa tiegħu taħt Musa; warajh, l-imperaturi li warajh raw it-telf progressiv tal-poter f’Mali favur l-Imperu Songhay, bil-kapitali tiegħu f'Gao.
Il-Musulmani Fulani emigraw lejn Futa Ŷallon fil-Ginea Ċentrali u stabbilixxew stat Iżlamiku mill-1735 sal-1898 b'kostituzzjoni bil-miktub u gvernaturi li jalternaw. L-iskjavi Ewropej bdew il-kummerċ tal-iskjavi fir-reġjun kostali tal-Guinea mis-seklu 16 sad-19. Il-Ginea tal-lum inħolqot bħala kolonja minn Franza fl-1890 ma’ Noël Balley, li kien l-ewwel gvernatur. Il-kapitali, Conakry, twaqqfet fuq il-Gżira Tombo fl-1890. Fl-1895 il-pajjiż ġie inkorporat fl-Afrika tal-Punent Franċiża.
Indipendenti minn Franza mit-2 ta’ Ottubru 1958, kienet immexxija mid-dittatur Ahmed Sékou Touré, li mexxa l-pajjiż mill-indipendenza sas-26 ta’ Marzu 1984. Matul il-ħakma tiegħu, l-avversarji tar-reġim tiegħu ġew maħtufa, ittorturati u maqtula. , ġeneralment, f’Campo de Boiro. Il-Ginea ma kellhiex elezzjonijiet demokratiċi sal-1993, meta l-Ġeneral Lansana Conté (kap tal-gvern militari) ġie elett president b'votazzjoni mill-qrib. Is-soppressjonijiet tas-sigurtà jibqgħu sal-lum, għalkemm mhux daqshekk severi daqs fl-għexieren ta’ snin bikrija. Elett mill-ġdid fl-1998, il-president iffaċċja kritika dejjem tikber fl-1999 għall-ħabs tal-mexxej ewlieni tal-oppożizzjoni u mard ekonomiku mifrux. L-inkwiet fis-Sierra Leone kompla jhedded ukoll l-istabbiltà tal-Guinea.
Fil-5 ta’ Settembru, 2021, seħħ kolp ta’ stat li xolt il-gvern u l-kostituzzjoni, li sar mill-ġeneral u leġjunarju Franċiż Mamady Doumbouya kontra l-President Alpha Condé.
Fl-1 ta’ Ottubru, 2021, Doumbouya ħa l-ġurament bħala president interim.
Clive Brincat
Clive Brincat (twieled fil-31 ta' Mejju 1983) huwa plejer tal-futbol Malti li jilgħab bħala difensur.
Géza Toldi
Géza Toldi (twieled fil-11 ta' Frar 1909 – miet fis-16 ta' Awwissu 1985) kien plejer u kowċ tal-futbol Ungeriż.
Karriera
Imwieled bħala Géza Tunigold, hu trabba f'Buda, fid-distrett ta' Nemetvölgy, u beda jilgħab il-futbol ta' età żgħira. L-ewwel lagħab ma' ITE, tim lokali li kien jimmilita fir-raba' diviżjoni tal-kampjonat taż-żgħażagħ u għenhom jirbħu promozzjoni wara oħra sakemm rebħu l-ogħla diviżjoni fl-1928. Il-kumpanija industrijali Magyar Optikai Művek impjegatu bil-kunduzzjoni li jilgħab ukoll mat-tim tal-fabbrika fil-kampjonat tal-kumpanija. Dan it-tim kien jinkludi wkoll lil Gusztáv Sebes li aktar tard mexxa lit-tim nazzjonali Ungeriż fl-era tad-deheb.
Fl-1928, numru ta' timijiet offrewlu li jingħaqad magħhom wara li kien impressjona f'turnew li sar fil-Milied mill-federazzjoni taż-żgħażagħ. Bejn Oradea u Ferencváros, hu għażel lil dawn tal-aħħar u magħhom lagħab għal iktar minn deċennju sal-1939, u sena oħra bejn l-1942 u l-1943. B'kollox lagħab 324 logħba fil-kampjonat Ungeriż u skorja 270 gowl. Mal-Fradi rebaħ erba' kampjonati u kien l-aqwa skorer f'wieħed minnhom b'27 gowl. Fost il-gowls jibqgħu mfakkra l-erbgħa li skorja kontra Bologna, ċampjins attwali tal-Italja, fis-semifinali tat-Tazza Mitropa tal-1939: minn taħt 3–1 wara l-ewwel leg, quddiem il-benjamini Ungeriżi, Toldi skorja għal erba' darbiet biex irribalta l-konfront għal rebħa bi skor aggregat ta' 5–4.
Mat-tim nazzjonal lagħab 46 logħba u skorja 25 gowl. L-ewwel logħba u l-ewwel gowl waslu fl-14 ta' April 1929 kontra l-Iżvizzera. Toldi fforma parti mill-iskwadra Ungeriża li ħadet sehem fit-Tazza tad-Dinja tal-1934 u l-1938, bl-aħħar edizzjoni tasal sal-finali li tilfu kontra l-Italja 4–2. F'dawn iż-żewġ parteċipazzjonijiet skorja tliet gowls, tnejn kontra l-Eġittu fl-1934 u wieħed kontra l-Indji Orjentali Netherlandiżi fl-1938. Man-nazzjonal hu rnexxielu jirbaħ it-Tazza Internazzjonali tal-1936–38, li kienet tinkludi t-tripletta kontra l-Awstrija tas-27 ta' Settembru 1936. F'din il-kompetizzjoni hu jibqa' fost l-aqwa skorers b'għaxar gowls.
Mewt u legat
Fl-1973 twaqqaf unur f'ismu fil-klabb ta' Ferencváros li sal-2001 kien jingħata lill-aqwa plejer tal-istaġun tat-tim.
Hu miet fis-16 ta' Awwissu 1985 f'Budapest u jinsab midfun fiċ-ċimiterju ta' Farkasrét. Tifkira tiegħu tinsab f'kamra dedikata għalih fil-kwartieri ġenerali preċedenti tal-klabb.
Organizzazzjoni Dinjija tas-Saħħa
L-Organizzazzjoni Dinjija tas-Saħħa, jew ODS (bl-Ingliż: World Health Organization, WHO), hija istituzzjoni intergovernattivita fi ħdan il-Ġnus Magħquda. L-għan tal-ODS, li tinvolvi 193 stat membru (sal-2010), hu li l-ġnus kollha fid-dinja jilħqu l-ogħla livell ta' saħħa possibbli.
Il-Kostituzzjoni tal-ODS ġiet approvata fl-1946 u daħlet fis-seħħ fis-7 April 1948. Dan il-jum jitfakkar kull sena bħala l-Jum Dinji tas-Saħħa.
1. li sservi ta’ awtorità sabiex tmexxi u tikkordina xogħol fuq is-saħħa fil-qasam internazzjonali
2. li tinkuraġġixxi koperazzjoni teknika fuq is-saħħa mal-Istati Membri.
L-ODS taqdi dmirijietha permezz ta’ tliet strutturi ewlenin: l-Assemblea Dinjija tas-Saħħa, il-Bord Eżekuttiv u s-Segretarjat.
•	Il-Kwartieri Ġenerali tal-ODS qegħdin Ġineva fl-iSvizzera.
•	Waħda mill-karatteristiċi tal-ODS hija d-deċentralizzazzjoni tagħha. Hemm sitt reġjuni, kull wieħed minnhom bil-Kumitat Reġjonali u bl-Uffiċċju Reġjonali tiegħu.
Għan u Funzjonijiet
Bħala l-awtorità li tmexxi u tikkordina x-xogħol fuq is-saħħa fil-qasam internazzjonali, kif miktub fil-Kostituzzjoni tagħha, l-ODS għandha bħala għan “li l-ġnus kollha jilħqu l-ogħla livell ta’ saħħa possibbli”. Hija telenka b’mod partikolari numru ta’ responsabbiltajiet, fosthom:
Struttura
L-Assemblea Dinjija tas-Saħħa tinżamm f'Mejju ta' kull sena, normalment f'Ġinevra, u jattendu għaliha delegazzjonijiet mill-iStati Membri kollha. Ix-xogħlijiet ewlenin tagħha huma li jiġi approvat il-baġit tal-programm fuq sentejn, u li jittieħdu deċiżjonijiet dwar kwistjonijiet ewlenin ta' politika. L-Assemblea tas-Saħħa hija l-ogħla struttura deċiżjonali.
Il-Bord Eżekuttiv hu magħmul minn 34 individwu teknikament ikkwalifikat fil-qasam tas-saħħa, kull wieħed maħtur minn Stat Membru elett mill-Assemblea Dinjija tas-Saħħa għal dan l-għan. L-iStati Membri jiġu eletti għal perjodu ta’ tliet snin, u l-individwi li huma jaħtru jaġixxu fil-kapaċità personali tagħhom. Il-Bord jiltaqa' minn tal-inqas darbtejn fis-sena; il-laqgħa ewlenija ssir normalment f'Jannar, b'laqgħa oħra iqsar f'Mejju, dritt wara l-Assemblea tas-Saħħa. Il-funzjonijiet ewlenin tal-Bord Eżekuttiv huma li jġibu fis-seħħ id-deċiżjonijiet u l-politika tal-Assemblea tas-Saħħa, biex jagħtuha pariri u biex jiffaċilitaw ix-xogħol tagħha b’mod ġenerali.
Is-Segretarjat huwa magħmul minn 8000 espert fuq is-saħħa u oqsma oħra, kemm fil-kategoriji professjonali u servizz ġenerali, li jaħdmu kemm fil-kwartieri ġenerali, kif ukoll fis-sitt uffiċċji reġjonali u fil-pajjiżi. Is-Segretarjat huwa mmexxi mid-Direttur Ġenerali (DĠ) tal-ODS, li huwa maħtur mill-Assemblea Dinjija tas-Saħħa fuq in-nominazzjoni tal-Bord Eżekuttiv. Id-Direttur Ġenerali huwa megħjun minn Viċi Direttur Ġenerali u l-Assistenti Diretturi Ġenerali.
Id-Direttur Ġenerali preżenti, Dr Margaret Chan, inħatret mill-Assemblea Dinjija tas-Saħħa fid-9 Novembru 2006. Qabel ma saret Direttur Ġenerali, Dr Chan kellha l-kariga ta’ Assistent DĠ għall-Mard Infettiv kif ukoll Rappreżentant tad-Direttur Ġenerali għall-Influwenza Pandemika. Qabel ma ssieħbet fl-ODS, hija kienet id-Direttur tas-Saħħa f’Hong Kong. Matul id-disa' sena tagħha bħala direttur, Dr Chan iffaċċjat l-ewwel epidemija fost il-bniedem tal-influwenza tat-tjur H5N1 fl-1997. Hija rnexxielha tikkontrolla l-każi tas-sindromu respiratorju akut qawwi (severe acute respiratory syndrome, SARS) f'Hong Kong fl-2003. Hi nediet ukoll servizzi ġodda għall-prevenzjoni tal-mard u l-promozzjoni tas-saħħa.
Deċentralizzazzjoni
Waħda mill-karatteristiċi tal-ODS hija d-deċentralizzazzjoni tagħha f’sitt reġjuni, kull wieħed minnhom magħmul minn Kumitat Reġjonali u Uffiċċju Reġjonali. Kull Uffiċċju Reġjonali huwa mmexxi minn Direttur Reġjonali.
L-Uffiċċji Reġjonali huma responsabbli biex jifformulaw politika ta' natura reġjonali u għal attivitajiet ta' monitoraġġ reġjonali. F'ħafna pajjiżi, l-ODS għandha Rappreżentant residenti, li huwa responsabbli mill-attivitajiet tal-ODS fil-pajjiż, u li jagħti appoġġ lill-gvern fl-ippjanar u fit-tmexxija tal-programmi nazzjonali tas-saħħa.
Madwar 40% tal-istaff kollu tal-ODS jaħdem fil-pajjiżi nnifishom fuq programmi tas-saħħa jew bħala Rappreżentanti tal-ODS; 30% jinsabu fis-sitt Uffiċċji Reġjonali; u 30% fil-kwartieri ġenerali f'Ġinevra. Il-mappa hawn taħt turi kif inhuma mqassmin ir-Reġjuni kif ukoll il-lok tas-sitt Uffiċċji Reġjonali:
Referenza
World Health Organization. Facts about WHO. Geneva : World Health Organization, 1990. Organizzazzjoni Dinjija tas-Saħħa. http://www.who.int
Leporidae
Leporidae hija familja ta' mammiferi ta' fniek u liebri (jew kif jissejħu wkoll flimkien leporidi) fil-klassi Mammalia, fis-sottoklassi Theria, fl-infraklassi Eutheria (il-plaċentati), fl-ordni Lagomorpha, bi 11-il ġeneru b'rappreżentanti ħajjin u b'kollox mhux anqas minn 60 speċi ħajja.
Premier League Malti 1952–53
Statistika tal-Premier League Malti fl-istaġun 1952–53. Il-kampjonat kien imwettaq fi 8 timijiet, u Floriana kienu rebbieħa tal-kampjonat.
Arnold Buttigieg
Arnold Buttigieg (twieled fit-30 ta' Ottubru 1978) huwa eks-plejer tal-futbol Malti li lagħab fil-karriera tiegħu bħala difensur.
Palestina
daqsminuri|249x249px|Il-bandiera tal-Palestina daqsminuri|249x249px|Il-tarka tal-Palestina Il-Palestina (bl-Għarbi: فلسطين‎, b’ittri Rumani: Filasṭīn), uffiċjalment rikonoxxuta bħala l-Istat tal-Palestina (bl-Għarbi: دولة فلسطين‎, b’ittri Rumani: Dawlat Filasṭīn) min-Nazzjonijiet Uniti (NU) u minn entitajiet oħra, hija stat sovran de jure fil-Punent tal-Asja mmexxi uffiċjalment mill-Organizzazzjoni tal-Liberazzjoni tal-Palestina (OLP) u jisħqu s-sjieda tagħhom fix-Xatt tal-Punent u fl-Istrixxa ta’ Gaża, b’Ġerusalemm bħala l-belt kapitali ddeżinjata  ; fil-prattika, madankollu, kontroll amministrattiv parzjali biss huwa miżmum fuq il-167 "gżira" fix-Xatt tal-Punent, u Gaża hija mmexxija minn gvern rivali (Ħamas). It-territorju kollu li jisħqu s-sjieda tiegħu fl-Istat tal-Palestina ilu okkupat mill-1948, l-ewwel mill-Eġittu (l-Istrixxa ta’ Gaża) u l-Ġordan (ix-Xatt tal-Punent) u mbagħad minn Iżrael wara l-Gwerra tas-Sitt Ijiem fl-1967. Il-Palestina għandha popolazzjoni ta’ 5,159,076 ruħ (Diċembru 2020), u hija kklassifikata fil-121 post bħala kobor tal-popolazzjoni. xellug|daqsminuri|Mappa tal-Awtorità Palestinjana li turi l-enklavi Palestinjani li attwalment jinsabu taħt l-amministrazzjoni Palestinjana (bl-aħmar; iż-Żoni A u B). Wara t-Tieni Gwerra Dinjija, fl-1947, in-Nazzjonijiet Uniti adottaw Pjan ta’ Diviżjoni għal Palestina Mandatorja li rrakkomanda l-ħolqien ta’ stat Għarbi u stat Lhudi indipendenti u Ġerusalemm internazzjonalizzata. Dan il-pjan tad-diviżjoni ġie aċċettat mil-Lhud iżda ġie rrifjutat mill-Għarab. L-għada tal-istabbiliment ta’ stat Lhudi f’Eretz Iżrael, li mbagħad sar magħruf bħala l-Istat ta’ Iżrael fl-14 ta’ Mejju 1948 , armati Għarab ġirien invadew it-territorju li qabel kien immexxi mill-Brittaniċi u ġġieldu kontra l-forzi ta’ Iżrael. Iktar ’il quddiem, il-Gvern tal-Palestina kolluġie stabbilit mil-Lega Għarbija fit-22 ta’ Settembru 1948 sabiex imexxi l-enklav ikkontrollat mill-Eġizzjani f’Gaża. F’qasir żmien ġie rrikonoxxut mill-membri kollha tal-Lega Għarbija għajr it-Transġordan. Minkejja li l-ġurisdizzjoni tal-Gvern ġiet iddikjarata li tkopri t-territorju kollu tal-eks Palestina Mandatorja, il-ġurisdizzjoni effettiva kienet limitata għall-Istrixxa ta’ Gaża. Iktar ’il quddiem, Iżrael ħataf l-Istrixxa ta’ Gaża u l-Peniżola tas-Sinaj mill-Eġittu, ix-Xatt tal-Punent (inkluż il-Lvant ta’ Ġerusalemm) mill-Ġordan, u l-Għoljiet ta’ Golan mis-Sirja f’Ġunju 1967 matul il-Gwerra tas-Sitt Ijiem. daqsminuri|249x249px|Tfal ixejru l-bandiera Palestinjana. Fil-15 ta’ Novembru 1988 f’Alġier, l-Alġerija, Yasser Arafat, il-President tal-OLP, ipproklama l-istabbiliment tal-Istat tal-Palestina. Sena wara l-iffirmar tal-Ftehimiet ta’ Oslo fl-1993, l-Awtorità Nazzjonali Palestinjanaġiet iffurmata biex tmexxi ż-żoni A u B fix-Xatt tal-Punent, inkluż 165 "gżira", u l-Istrixxa ta’ Gaża. Wara li Ħamas sar il-partit ewlieni fil-Parlament tal-Awtorità Nazzjonali Palestinjana fl-elezzjonijiet tal-2006, faqqa’ kunflitt bejnu u l-partit ta’ Fataħ, li wassal biex Gaża tittieħed minn Ħamas fl-2007 (sentejn wara li Iżrael reħa l-kontroll hemmhekk).
L-Istat tal-Palestina ġie rrikonoxxut minn 138 membru tan-NU minn 193 membru u mill-2012 kellu status ta’ stat osservatur mhux membru fin-Nazzjonijiet Uniti. Il-Palestina hija membru tal-Lega Għarbija, tal-Organizzazzjoni tal-Kooperazzjoni Iżlamika, tal-G77, tal-Kumitat Olimpiku Internazzjonali, u ta’ korpi internazzjonali oħra.
Etimoloġija
Għalkemm il-kunċett tar-reġjun tal-Palestina u d-daqs ġeografiku tiegħu varja tul iż-żminijiet, issa jitqies li huwa magħmul mill-Istat modern ta’ Iżrael, ix-Xatt tal-Punent u l-Istrixxa ta’ Gaża. L-użu ġenerali tat-terminu “Palestina” jew termini relatati għaż-żona fir-rokna tax-Xlokk tal-Baħar Mediterran maġenb is-Sirja storikament ilu jsir minn żmien il-Greċja tal-qedem. Erodotu kien l-ewwel storiku li fis-seklu 5 Q.K. kiteb f’L-Istorji dwar “distrett tas-Sirja, imsejjaħ il-Palestina” fejn il-Feniċi kienu jinteraġixxu ma’ popli marittimi oħra. It-terminu “Palestina” (bil-Latin: Palæstina) x’aktarx li kien terminu li nħoloq mill-Griegi tal-qedem għaż-żona tal-art okkupata mill-Filistini, għalkemm jeżistu spjegazzjonijiet oħra.
Terminoloġija
Dan l-artiklu juża t-termini “Palestina”, “Stat tal-Palestina”, “territorju Palestinjan okkupat” b’mod interkambjabbli skont il-kuntest. Speċifikament it-terminu “territorju Palestinjan okkupat” jirreferi għaż-żona ġeografika kollha tat-territorju Palestinjan li ilu okkupat minn Iżrael mill-1967. Fi kwalunkwe każ, kull referenza għal art jew territorju tirreferi għall-art tal-Istat tal-Palestina.
Diviżjonijiet amministrattivi
Abbażi tal-ISO 3166-2:PS, l-Istat tal-Palestina huwa maqsum f’16-il diviżjoni amministrattiva. * Id-data rigward Ġerusalemm tinkludi t-territorju okkupat tal-Lvant tal-Ġerusalemm bil-popolazzjoni Iżraeljana wkoll.
Eruka
Morfoloġija
left|thumb|Mżiewet taż-żerriegħa Din ix-xitla erbaċeja annwali tikber bejn 20 u 100 ċm għolja. Il-weraq tagħha huma rranġati alternativament matul iz-zokk u għandhom forma oblunga ta’ lanza; ta’ fuq huma idjaq minn ta’ taħt; għandhom riħa karatteristika u togħma aċituża. Il-fjuri huma żgħar, 2-4 ċm fid-dijametru, u huma magħmulin minn erba’ petali bojod jew kultant kulur it-tiben u joħorġu minn zkuk rotob. Huma rranġati f'korimb tipiku tal-forma tal-fjuri tal-Brassicaceae. Il-frott huwa siliqua (miżwed), 12–35 mm twil, b'għadd żgħir ta’ żerriegħa li jispiċċa f'munqar. L-ispeċi għandha numru tal-kromożoma 2n = 22.
Fiha ħafna Vitamina C u ħafna ħadid. Fiha wkoll l-aċtu eruċiku
Il-weraq jittieklu mill-larvi ta’ xi speċi ta’ Lepidoptera, fosthom il-baħrija Xanthorhoe fluctuata.
Kultivazzjoni
Fis-salvaġġ tħobb ħamrija niexfa u mqallba.
Ġbir u Żamm
Aqtagħha biex tittiekel friska.
Użu fil-kċina
In-nutriment f’100 gramma ta’ eruka friska hu:
Tazza tad-Dinja tal-Futbol tal-Klabbs 2010
It-Tazza tad-Dinja tal-Futbol tal-Klabbs 2010 huwa turnew tal-futbol li ntlagħbet mit-8 sat-18 ta' Diċembru 2010 ġewwa l-Emirati Għarab Magħquda. Din kienet is-seba' edizzjoni tat-Tazza tad-Dinja tal-Klabbs, organizzata mill-FIFA.
Din il-kompetizzjoni kienet l-ewwel darba fl-istorja li tim minn barra l-Ewropa u l-Amerika t'Isfel wasal sal-finali, wara li l-Afrikani ta' TP Mazembe għelbu lis-Sud-Amerikani ta' Internacional fis-semifinali. Madanakollu, Mazembe naqsu li jilħqu t-tragward finali hekk kif tilfu 3–0 kontra t-Taljani ta' Inter. Dan kien it-tielet titlu internazzjonali għall-Inter, hekk kif rebħu żewġ titli tat-Tazza Interkontinentali, il-predeċessur tat-Tazza tad-Dinja tal-Klabbs, fl-1964 u 1965.
Referis
Bħalma ġara fl-edizzjoni preċedenti, il-FIFA għażlet referi minn kull konfederazzjoni flimkien ma' wieħed riserva.
Assistenti:
L-aqwa skorer
thumb|right|[[Samuel Eto'o, rebbieħ tal-Ballun tad-Deheb tat-Tazza tad-Dinja tal-Klabbs]]
Stati Federati tal-Mikroneżja
L-Istati Federali tal-Mikroneżja huma pajjiż fl-Oċeanja u l-belt kapitali tagħhom hija Palikir. Huwa stmat li l-popolazzjoni tal-pajjiż tikkonsisti f'115,023 ċittadin. Huma l-mija u tmien pajjiż bħala daqs fid-dinja, u t-territorju tagħhom ikopri erja ta' 702 kilometri kwadri (271 mi kw).
Premier League Malti 1953–54
Statistika tal-Premier League Malti fl-istaġun 1953–54. Il-kampjonat kien imwettaq fi 8 timijiet, u Sliema Wanderers kienu rebbieħa tal-kampjonat.
Liechtenstein
Liechtenstein, uffiċjalment il-Prinċipat ta' Liechtenstein (Ġermaniż:Fürstentum Liechtenstein), hu pajjiż interkjuż fl-Ewropa Ċentrali, imiss mal-Iżvizzera lejn il-punent u n-nofsinhar u l-Awstrija lejn il-Lvant u t-Tramuntana. Iż-żona koperta minn dan il-pajjiż hija ta' ftit aktar minn 160 kilometru kwadru (62 mi kw), u għandu popolazzjoni stmata ta' 37,468 (2015). Il-belt kapitali hija Vaduz u l-akbar belt hija Schaan.Liechtenstein għandu l-ogħla prodott gross domestiku għal kull persuna fid-dinja meta jiġi aġġustat bix-xiri tal-parità tas-saħħa, u għandu wkoll l-inqas dejn estern fid-dinja. Liechtenstein huwa wieħed mill-aktar pajjiżi li għandu rata tal-qgħad baxxa fid-dinja, b'1.5%.
Moħammed VI
Moħammed VI (bl-Għarbi: محمد السادس; Rabat, 21 ta' Awwissu 1963) huwa ir-re preżenti tal-Marokk u laħaq re fit-23 ta' Lulju 1999, wara il-mewt ta' missieru, ir-re Ħassan II.thumb|250px|Mohammed VI flimkien mal-President Amerikan [[George W. Bush fit-23 ta' April 2003]]
Giuseppe Meazza
Giuseppe "Peppino" Meazza (twieled fit-23 ta' Awwissu 1910 – miet fil-21 ta' Awwissu 1979) kien plejer, kowċ u amministratur tal-futbol Taljan.
Ikkunsidrat minn ħafna esperti fost l-aqwa prodotti tal-futbol Taljan, jekk mhux l-aħjar,  hu qatta' l-maġġoranza tal-karriera tiegħu mal-klabb tal-Inter, fejn lagħab total ta' erbatax-il staġun. Magħhom sar l-aqwa skorer tal-klabb ta' kull żmien u rebaħ tliet titli tal-kampjonat u Coppa Italia, minbarra li rebaħ it-titlu tal-aqwa skorer fil-kampjonat għal tliet darbiet. Mat-tim nazzjonali Taljan rebaħ it-Tazza tad-Dinja tal-1934 u l-1938, u hu t-tieni l-aqwa skorer tal-Azzurri wara Gigi Riva.
Fit-2 ta' Marzu 1980, Stadio San Siro ta' Milan ingħata ismu ad unur is-servizz li ta lill-klabb u 'l-futbol tal-pajjiż.
L-ewwel snin
Imwieled fid-distrett popolari ta' Porta Vittoria, Meazza beda jilgħab il-futbol ta' sitt snin fil-grawnds ta' Greco Milanese u Porta Romana flimkien ma' tfal oħra li kienu jilgħabu b'ballun taċ-ċarruta. Bil-permess t'ommu (missieru kien miet fl-1917 fl-Ewwel Gwerra Dinjija), ta' ħdax-il sena beda jilgħab ma' Gloria FC, fejn kien hawnhekk li rċieva l-ewwel par żarbun minn ammiratur.
Al-Maghtas
daqsminuri|263x263px|Al-Maghtas. Al-Maghtas (bl-Għarbi: المغطس, li tfisser "magħmudija" jew "immersjoni"), magħruf uffiċjalment bħala s-Sit tal-Magħmudija "Betanja Lil Hinn mill-Ġordan", huwa sit arkeoloġiku u Sit ta' Wirt Dinj i tal-UNESCO fil-Ġordan, max-xatt tal-Lvant tax-xmara Ġordan, li jitqies bħala l-post oriġinali fejn Ġwanni l-Battista għammed lil Ġesù u ilu meqjum bħala dan il-post mill-inqas minn żmien il-Biżantini. Ġieli ssir referenza għal dan il-post bħala Bethabara (bl-Ebrajk: בית עברה) u storikament ukoll bħala Betanja (Lil Hinn mill-Ġordan).
Giuseppe Meazza
Inter
thumb|xellug|200px|Meazza ta' sbatax-il sena bil-flokk tal-Inter Ta' erbatax-il sena, Meazza kien ipprova mal-klabb tal-Milan, però huma rrifjutawh minħabba l-istatura baxxa tiegħu. B'hekk ingħaqad mar-rivali tagħhom tal-Ambrosiana Inter. Kien Fulvio Bernardini li skoprieh u insista mal-kowċ ta' Inter ta' dak iż-żmien, Árpád Weisz, sabiex jinkludih mal-ewwel tim. Bernardini – illi aktar tard kellu jsir kowċ importanti u li skoprja numru ta' plejers oħra, fosthom Alessandro Altobelli li aktar tard sar attakkant tal-Inter – kien ta' spiss fi tmiem it-taħriġ tiegħu jsegwi ż-żgħażagħ tal-mixtla biex jara speċifikament lil dan iż-żgħażugħ li kien jimmeravilja bil-ballun f'saqajh. Bernardini jsostni li tant kien insista fuq Meazza li Weisz iddeċieda li personalment jara b'għajnejh. Weisz mal-ewwel induna li Bernardini ma kienx qed jesaġera u Meazza beda jifforma parti mal-ewwel tim ta' sittax-il sena, bid-debutt tiegħu jasal sena wara.
Al-Maghtas
Al-Maghtas jinkludi żewġ żoni arkeoloġiċi: il-fdalijiet ta' monasteru fuq tumbata tat-tajn magħrufa bħala Jabal Mar-Elias (l-Għolja ta' Elija) u żona qrib ix-xmara bil-fdalijiet ta' knejjes, vaski tal-magħmudija u abitazzjonijiet għall-pellegrini u għall-eremiti. Iż-żewġ żoni huma kkollegati permezz ta' nixxiegħa msejħa Wadi Kharrar.
Giuseppe Meazza
Inter
Kien proprju f'din l-okkażjoni li ngħatalu l-laqam "il Balilla" ("It-Tfajjel iż-Żgħir"). Meta l-kowċ Weisz kien niżżel lil Meazza fost l-ewwel ħdax, Leopoldo Conti, wieħed mill-aktar anzjani fl-iskwadra, tenna b'mod sarkastiku: "Issa se nibdew inħallu jilgħabu anke lit-tfal tal-Balilla!" L-Opera Nazionale Balilla, l-organizzazzjoni taż-żgħażagħ Faxxista li kienet tlaqqa' tfal ta' bejn it-tmienja u l-erbatax-il sena, kienet imwaqqfa fl-1926, u għalhekk Conti, b'sens umoristiku, ħass li dan il-laqam kien xieraq għat-tfajjel debuttant. Meazza f'dik il-logħba kontra US Milanese fil-Coppa Volta skorja żewġ gowls fir-rebħa ta' 6–2, biex mhux biss assigura r-rebħa lill-Inter imma wera lil kulħadd it-twelid ta' stilla ġdida. Il-ġurnata ta' wara, il-gazzetta sportiva Taljana La Gazzetta dello Sport faħħret 'il-logħba tiegħu bħala waħda "intelliġenti, friska, veloċi". Id-debutt fil-kampjonat, li dak iż-żmien kien taħt l-isem ta' Divisione Nazionale, ġie fl-ewwel ġurnata, fil-25 ta' Settembru 1927 kontra La Dominante u Meazza ħalla l-marka darbtejn. Hu għalaq l-ewwel staġun professjonali bi tnax-il gowl fi 33 logħba.
Al-Maghtas
Il-pożizzjoni strateġika bejn Ġerusalemm u l-Awtostrada tar-Re diġà ħarġet fid-dieher mill-Ktieb ta' Ġoxwa fir-rakkont dwar il-qsim tax-xmara Ġordan mill-Iżraeliti hemmhekk. Jabal Mar-Elias tradizzjonalment tiġi identifikata bħala s-sit tat-tlugħ tal-profeta Elija fil-ġenna. Iż-żona kollha ġiet abbandunata wara l-Gwerra ta' Sitt Ijiem tal-1967, meta ż-żewġ xtut tal-Ġordan saru parti mill-front. Dak iż-żmien iż-żona ġiet miżgħuda bil-mini tal-art.
Giuseppe Meazza
Inter
Fl-istaġun ta' wara, hu skorja 33 gowl, li kienu jinkludu żewġ okkażjonijiet fejn skorja ħames darbiet f'logħba waħda: l-ewwel fir-rebħa ta' 9–1 fuq Pistoiese tas-6 ta' Jannar 1929 u t-tieni fir-rebħa ta' 10–2 fuq Verona tat-12 ta' Mejju 1929. Fl-ewwel staġun tal-kampjonat il-ġdid tas-Serie A fl-istaġun 1929–30, Peppìn, kif kien magħruf bid-djalett Milaniż, baqa' jimpressjona u għen lill-klabb jirbaħ il-kampjonat, it-tieni wieħed fl-istorja tagħhom. Il-konfront deċiżiv wasal fil-15 ta' Ġunju 1930 kontra Genoa, li kienu erba' punti 'l bogħod fit-tieni post. It-tripletta ta' Meazza kienet strumentali biex taqleb telfa għal dro ta' 3–3. Il-31 gowls li Meazza skorja f'dan l-istaġun jibqgħu rekord tal-aktar gowls skorjati fl-ewwel staġun ta' plejer fil-kampjonat Taljan.
Al-Maghtas
Wara l-iffirmar ta' trattat tal-paċi bejn Iżrael u l-Ġordan fl-1994, seħħet it-tneħħija tal-mini miż-żona fuq l-inizjattiva tal-Prinċep Ghazi tal-Ġordan. Minn dak iż-żmien 'l hawn saru diversi skavi arkeoloġiċi, ġew organizzati żjarat minn tliet Papiet (Ġwanni Pawlu II, Benedittu XVI u Franġisku) u minn bosta kapijiet ta' stat, u s-sit jattira lit-turisti u lill-pellegrini. Fl-2015, Al-Maghtas tniżżel fil-lista tas-Siti ta' Wirt Dinji tal-UNESCO, għajr ix-xatt tal-Punent tax-xmara. Madwar 81,000 ruħ żaru s-sit fl-2016, l-iktar turisti Ewropej, Amerikani u Għarab. Nhar is-6 ta' Jannar eluf iżuru s-sit biex jiċċelebraw l-Epifanija.
Giuseppe Meazza
Inter
Fl-istaġuni 1935–36 kien l-aqwa skorer tal-kampjonat b'25 gowl, u dan it-tragward reġa' laħqu fl-istaġun 1937–38 meta skorja 20 gowl, liema staġun l-Inter ġew inkurunati ċampjins. Is-sena ta' wara, l-Inter rebħu għall-ewwel darba l-Coppa Italia.
Al-Maghtas
Betanja
Żewġ siltiet mill-Vanġelu ta' San Ġwann fil-Bibbja jindikaw post "lil hinn mill-Ġordan" jew "fuq in-naħa l-oħra tal-Ġordan":
Giuseppe Meazza
Is-snin ta' wara
thumb|225px|Giuseppe Meazza flimkien ma' [[Amedeo Biavati ta' Bologna fl-1946]] L-istaġun 1938–39 kien il-bidu fit-tnaqqis tar-rendiment ta' Meazza kawża ta' uġigħ f'saqajh ix-xellugija li ħallietu barra mil-logħob għal kważi sena. Fil-ħarifa tal-1940 reġa' lura din id-darba bil-flokk tal-ġirien tal-Milan, però l-problemi fiżiċi komplew jiġru warajh.
Al-Maghtas
Betanja
"Betanja" jaf oriġinat minn beth-ananiah, li bl-Ebrajk tfisser "dar tal-foqra/imsejkna". L-isem "Betanja" huwa kondiviż ukoll ma' raħal differenti li jinsab fuq l-Għolja taż-Żebbuġ, li jissemma bosta drabi fit-Testment il-Ġdid.
Giuseppe Meazza
Is-snin ta' wara
Wara sentejn mar-rossoneri, għamel sena mal-Juventus fejn hawnhekk irritorna għal livell sodisfaċenti. Id-debutt seħħ fit-18 ta' Ottubru 1942 fil-partita kontra Torino. Għal dan l-istaġun, flimkien ma' Riza Lushta u Vittorio Sentimenti, ifforma t-triju offensiv l-aktar prolifiku tal-kampjonat, għalkemm il-Juventus temmew fit-tielet post. Meazza għalaq l-istaġun personali b'għaxar gowls f'27 logħba.
Al-Maghtas
Bethabara
daqsminuri|242x242px|Sezzjoni tal-Mappa ta' Madaba li turi lil Βέθαβαρά το τού άγίου Ιωάννου τού βαπτίσματος ("Bethabara, il-post fejn kien jgħammed San Ġwann il-Battista") sal-Punent tax-xmara Ġordan. Origen kien studjuż Kristjan tas-seklu 3 mill-Palestina. Fi żmienu nnota li ma kien hemm l-ebda post imsejjaħ Betanja fil-Lvant tal-Ġordan, u għalhekk issuġġerixxa li l-isem jiġi emendat għal Bethabara, post li kien jeżisti dak iż-żmien. Is-suġġeriment tiegħu ntlaqa' minn xi wħud, u l-isem intuża f'diversi traduzzjonijiet, inkluż il-verżjoni tar-Re Ġakbu.
"Bethabara" (/bɛθˈæbərə/ beth-AB-ər-ə; בית עברה; bēt ‛ăbārāh; Βηθαβαρά; Bēthabará; "dar f'xatt ix-xmara", "post tal-qsim") huwa l-isem li ntuża minn xi verżjonijiet tat-Testment il-Ġdid għas-sit "lil hinn (jiġifieri fil-Lvant) mill-Ġordan" fejn Ġwanni l-Battista pprietka u għammed, u fejn iltaqa' ma' grupp ta' patrijiet u Levitiċi mibgħuta mill-Fariżej biex jinvestiga l-ministeru tiegħu, u fejn għammed lil Ġesù (Ġwanni 1:28-29). L-isem "Bethabara" jidher ukoll fil-Mappa ta' Madaba tas-seklu 6 (għalkemm fil-Punent tax-xmara Ġordan) u fit-Talmud. L-isem intuża f'għadd ta' verżjonijiet, inkluż il-verżjoni tar-Re Ġakbu (wara t-Textus Receptus u l-Bibbja ta' Ġinevra tat-Testment il-Ġdid), iżda l-post fejn Ġwanni l-Battista kien jgħammed fi Ġwanni 1:28 ma kienx jissejjaħ Betanja imma Bethabara.
Dan l-isem isegwi l-iskritti ta' New York u ta' Moska, forom ikkoreġuti ta' Ephraemi u ta' Athos, flimkien ma' frammenti ta' skritti minn San Pietruburgu, u minn Pariġi, il-minuskolu 1, u l-familja 13, appoġġat minn Ewsebju, Ċirill, xi testi Biżantini u lezzjonarji, u l-manuskritti Kuretonjani bis-Sirjan Antik, bl-Aramajk Peshitta, bl-Armen u bil-Ġeorġjan, fost l-oħrajn". L-isem Bethabara sar attwali dak iż-żmien bix-xhieda kemm ta' Origen (fis-seklu 3) kif ukoll ta' John Chrysostom (fis-seklu 4), u dak l-istess isem jidher ukoll kemm fil-Mappa ta' Madaba tas-seklu 6 kif ukoll fit-Talmud tal-Lhud.
G. A. Smith jissuġġerixxi fl-"Atlas tal-Ġeografija Storika tal-Art Imqaddsa" tiegħu (HGHL; 1915) li Betanja (dar tal-vapur) u Bethabara (dar f'xatt ix-xmara) huma ismijiet li jirreferu għall-istess post. It-tieni post jaf jirreferi wkoll għat-territorju iktar fit-Tramuntana ta' Batanaea.
Al-Maghtas
Al-Maghtas bl-Għarbi tfisser sit ta' immersjoni u impliċitament tfisser magħmudija.
Ġeografija
Al-Maghtas jinsab fix-xatt tal-Lvant tax-xmara Ġordan, disa' kilometri (5.6 mili) fit-Tramuntana tal-Baħar Mejjet u għaxar kilometri (6.2 mili) fix-Xlokk ta' Ġeriko. Is-sit kollu, li huwa mifrux fuq erja ta' 533.7 ettaru (5.337 km2; 1,319-il akru), fih żewġ żoni distinti – Tell al-Kharrar, imsejjaħ ukoll Jabal Mar Elias (l-Għolja ta' Elija), u ż-żona qrib ix-xmara (żewġ kilometri (1.2 mil) fil-Lvant), iż-żona ta' Zor, fejn tinsab il-Knisja l-Antika ta' San Ġwann il-Battista.
Is-sit jinsab qrib ir-rotta antika bejn Ġerusalemm u t-Trans-Ġordan, li tgħaddi minn Ġeriko, minn naħa għall-oħra tax-xmara Ġordan u li tikkollega siti Bibbliċi oħra bħal Madaba, l-Għolja ta' Nebo u l-Awtostrada tar-Re.
Filwaqt li s-sit inizjali ta' qima kien jinsab fuq in-naħa tal-Lvant tax-xmara Ġordan, l-enfasi kienet inbidlet fuq in-naħa tal-Punent sas-seklu 6. It-terminu Al-Maghtas fih innifsu ntuża storikament għaż-żona kollha fuq iż-żewġ ixtut tax-xmara. Il-parti tal-Punent, magħrufa wkoll bħala Qasr el-Yahud, issemmiet fil-proposta tal-UNESCO, iżda sa issa għadha ma ġietx inkluża fis-Sit ta' Wirt Dinji tal-UNESCO.
F'Novembru 2015, is-sit sar viżibbli fuq Google Street View.
Giuseppe Meazza
Karriera internazzjonali
thumb|xellug|180px|Meazza fl-ewwel snin mat-tim nazzjonali Mat-tim nazzjonali Taljan iddebutta fid-9 ta' Frar 1930 f'Ruma fil-logħba kontra l-Iżvizzera, bl-Italja jirbħu 4–2 u Meazza jiskorja dabtejn. Tliet xhur wara, fil-11 ta' Mejju tal-istess sena, fir-raba' preżenza tiegħu mat-tim nazzjonali, Meazza niżżel ismu fuq livell internazzjonali meta skorja tliet gowls f'rebħa ta' 5–0 kontra l-Ungerija ġewwa Budapest. Din ir-rebħa tat iż-żewġ punti meħtieġa biex jirbħu t-Tazza Internazzjonali, l-ewwel titlu fl-istorja tan-nazzjonal tal-Italja.
Al-Maghtas
Profeta Elija
Il-Bibbja bl-Ebrajk iddeskriviet ukoll kif il-Profeta Elija, flimkien mal-Profeta Elixa, waqqaf l-ilmijiet tax-xmara Ġordan, sabiex ikunu jistgħu jaqsmu lejn ix-xatt tal-Lvant, u mbagħad tela' l-ġenna permezz ta' tromba tal-arja. Elixa, li mbagħad sar l-eredi tiegħu, reġa' fired l-ilmijiet tax-xmara u reġa' qasam lejn ix-xatt tal-Punent (Rejiet II, 2:8-14). Tradizzjoni Lhudija antika identifikat is-sit tal-qsim bħala l-istess wieħed li ntuża minn Ġoxwa, b'hekk ma' Al-Maghtas, u s-sit tat-tlugħ is-sema ta' Elija ma' Tell el-Kharrar, magħrufa wkoll bħala Jabal Mar Elias, l-"Għolja tal-Profeta Elija".
Giuseppe Meazza
Karriera internazzjonali
Minkejja li l-ewwel dehriet mat-tim nazzjonali kienu bħala attakkant ċentrali, il-kowċ Vittorio Pozzo beda jiskjera lil Meazza bħala attakkant lemini biex jagħmel spazju għal Angelo Schiavio. Din il-versatilità għenet lill-Italja biex jiksbu l-ewwel titlu dinji meta rebħu t-Tazza tad-Dinja fl-1934. Meazza skorja erba' gowls, li kienu jinkludu tnejn kontra l-Greċja fl-ewwel rawnd, wieħed kontra l-Istati Uniti fir-rawnd tal-aħħar sittax u gowl ieħor fil-logħba ripetuta kontra Spanja fil-kwarti tal-finali; din l-aħħar logħba kellha terġa' tintlagħab minħabba li l-logħba li ntlagħbet il-ġurnata ta' qabel spiċċat indaqs wara l-ħin barrani. Fi tmiem il-kampjonat, Meazza ġie magħżul fost l-aqwa plejers.
Al-Maghtas
Magħmudija ta' Ġesù
Ġwanni x'aktarx li għammed f'fawwariet u f'nixxigħat mill-inqas daqs kemm għammed fix-xmara Ġordan li kienet bil-bosta iktar perikoluża. L-eżempju konkret huwa "Enon qrib Salim" ta' Ġwanni 3:23, fejn "enon" tirreferi għal fawwara. F'Al-Maghtas hemm nixxiegħa qasira, Wadi al-Kharrar, li tnixxi fix-xmara Ġordan, u din hija assoċjata mal-attivitajiet tal-magħmudija li kien iwettaq Ġwanni.
Giuseppe Meazza
Karriera internazzjonali
L-ewwel logħba tat-tim nazzjonali ċampjin tad-dinja kienet l-hekk imsejħa Battalja ta' Highbury kontra l-Ingilterra, imsejħa hekk minħabba li saret fl-istadju ta' Highbury f'Londra u rat episodji vjolenti. L-Italja marret tliet gowls minn taħt wara tnax-il minuta u Luis Monti kellu joħroġ mil-logħba minħabba li kiser saqajh u l-Italja kellha tkompli l-logħba b'raġel inqas minħabba li sostituzzjonijiet ma kinux parti mil-logħba. Minkejja li l-Italja tilfu 3–2, Meazza skorja doppjetta.
Fid-9 ta' Diċembru 1934, f'partita kontra l-Ungerija, skorja l-25 gowl tiegħu (f'29 logħba) biex laħaq lil Adolfo Baloncieri f'ras il-klassifika tal-aqwa skorers mat-tim nazzjonali Taljan. Fil-logħba ta' wara kontra Franza, fis-17 ta' Frar 1935, skorja żewġ gowls biex poġġewh l-aqwa skorer waħdu.
Al-Maghtas
Żmien ir-Rumani u l-Biżantini
Is-sit fih binjiet b'aspetti kemm ta' mikveh (banju ritwali) Lhudi bħall-vaski tal-perjodu tat-Tieni Tempju mill-Qumran, kif ukoll ta' vaski li kienu jintużaw mill-Kristjani għall-magħmudija.